ȘTIRI… INFORMAȚII… EVENIMENTE… (XXXIV)

ȘTIRI… INFORMAȚII… EVENIMENTE… (XXXIV)

1.03.1788 – S-a născut, la Herţa (Bucovina), Gheorghe Asachi, personalitate polivalentă a culturii române (m.12.11.1869).

***

1.03.1812 – S-a născut Nicolae Kretzulescu, medic şi om politic (m.26.06.1900).

***

1.03.1907 – Îşi începe activitatea Serviciul de urgenţă “Salvarea”, din iniţiativa doctorului Mina Minovici.

***

1.03.1917 – Prin Înaltul Decret nr.245 al regelui Ferdinand I, s-a înfiinţat Regimentul de Tracţiune Automobilă, moment ce a marcat începutul procesului de reorganizare a formaţiunilor de automobile din armata română şi de apariţie a armatei auto. Ziua automobilismului militar.

***

4.03.1964 – Direcţia Târgului Internaţional de la Leipzig acordă instalaţiei româneşti de foraj 3-DH-200 medalia de aur.

***

6.03.1897 – Intră în vigoare Legea repausului în zilele de duminică şi sărbători. Potrivit legii, era liberă doar dimineaţa de duminică şi alte 14 sărbători pe an.

***

6.03.1941 – Premiera, la Opera Română din Bucureşti, a operei “Alexandru Lăpuşneanu”, de Alexandru Zirra, unul dintre pionierii muzicii de operă româneşti.

***

7.03.1471 – Radu cel Frumos, fratele lui Vlad Ţepeş, a atacat Moldova, dar Ştefan cel Mare l-a învins la Soci, lângă Bacău. Domnul muntean, supus turcilor, a izbutit să scape fugind.

***

8.03.1945 – Guvernul român a adresat guvernului sovietic o telegramă în care solicita reintegrarea nordului Transilvaniei la România, teritoriul fiind sub ocupaţie hortistă, ca urmare a Dictatului de la Viena din 1940. În telegrama de răspuns, din 09.03.1945, I.V.Stalin consimte la reinstalarea administraţiei româneşti în N-E Transilvaniei. La 13.03.1945, la Cluj, a avut loc proclamarea oficială a reinstalării administraţiei româneşti în această parte a ţării.

***

10.03.1833 – S-a născut Dimitrie A. Sturdza-Miclăuşanu, istoric şi om politic liberal, preşedinte al PNL şi al Consiliului de Miniştri. A fost membru şi președinte al Academiei Române (m.08.10.1914).

***

14.03.1879 – S-a născut pictoriţa Cecilia Cuţescu-Storck. A realizat peisaje panoramice, compoziţii decorative cu figuri, picturi murale, dintre care cea mai importantă este „Istoria negoţului românesc», situată în aula Academiei de Studii Economice din Bucureşti (m.29.10.1973).

***

15.03.1659 – Pr incipele Transilvaniei, Acatiu Barcsay (ales de marele vizir Mehmet Köprulu Pasa) a hotărât scutirea preoţilor români de dijmele în vite şi cereale.

***

20.03.1831 – S-a născut pictorul Theodor Aman. Numele său a rămas în istoria artei româneşti nu doar prin valoarea operelor semnate, ci şi prin contribuţia avută la întemeierea primelor şcoli de arte frumoase, la Bucuresti şi Iaşi (1864) (m.19.08.1891).

***

20.03.1879 – Intră în vigoare, în România, Convenţia poştală universală, încheiată la Paris, la 01.06.1878, de către Congresul poştal.

***

23.03.1821 – Revoluţia de la 1821. Se ajunge la un acord cu boierii rămaşi în Bucureşti (jurământul reciproc de credinţă). În virtutea acestuia, Tudor Vladimirescu recunoaşte “vremelnica stăpânire” a ţării, alcătuită din boierii “patrioţi”, acceptând să conducă ţara împreună cu ei. Boierii declară că “pornirea slugerului Tudor nu este rea”. Are loc legitimarea acţiunilor lui Tudor de către clasa politică.

Contents